Trelis/gawiki huggingface dataset:
Maol Bhreasail mac Ailealla. Rí Ulad de chlann Uí Eachach Chobha, géag de Dhál Araí, ba ea Maol Bhreasail mac Ailealla (Sean-Ghaeilge Máel Bressail mac Ailello) (bás 825). Bhí sé i réim ón mbliain 819 go dtí 825.
Ba é an chéad duine de chlann Uí Eachach Chobha dá ndearnadh rí Ulad de, óna shin-sin-seanathair, Fearghas mac Aodháin (bás 692). Bhí a athair Ailill mac Feidlimí (bás 761) agus a dheartháir Eocha (bás 801) beirt ina ríthe Chobha roimhe. Ní fios go cruinn cathain ar tháinig sé i gcoróin, cé go bhfeictear é tar éis a dhearthár i nAnnála Uladh. Maraíodh iad a athair agus a dheartháir beirt ag troid in éadan Dál Fhiatach.
Sa bhliain 819, d'éirigh le Maol Bhreasail ríogacht Ulad. Sna ríliostaí mar shampla sa Leabhar Laighneach ní thugtar ach réimeas dhá bhliain dó. Ina thásc i nAnnála Uladh, ní thugtar an teideal rí Ulad dó well do not give him the title King of Ulaid at his death notice, claonta mar atá i dtreo Dhál Fhiatach mar "fíor"-Ulaid.
Tharlaíodh go minic ruathair Lochlannacha ar na hUlaid ag an am seo, agus rinneadh ionsaithe faoi dhó ar mhainistir Beannchair, sna blianta 823 agus 824.
Rí Chobha fosta ba ea a mac, Cearnach (bás 853).
Muireadhach mac Eochadha. Rí Ulad de Dhál Fhiatach ba ea Muireadhach mac Eochadha (Sean-Ghaeilge Muiredach mac Eochada) (bás 839). Eochaid mac Fiachnai (bás 810), iar-rí, ba ea a athair. Bhí sé i réim ón mbliain 825 go dtí 839.
Bhí a athair clóite i mbun chatha ag a deartháir féin Caireall mac Fiachna (bás 819) sa bhliain 809, agus fuair sé bás an bhliain dár gcionn. D'éirigh Caireall ina rí na nUlad ansin. Sa bhliain 819, bhain Muireadhach díoltas amach as cliste a athar, nuair a chloígh agus mharaigh sé Caireall i rith coimheascair. Rinneadh rí Dhál Fhiatach de dá bharr, ach ní rí Ulad, ach Maoil Bhreasail mac Ailealla (bás 825) Uí Eachach Chobha ina ionad. D'éirigh sé i ndeireadh na dála rí Ulad sa bhliain 825. 
Bhí ruathair Lochlannacha tar éis tosaithe cheana ar Éirinn, ar na hUlaid ach go háirithe. Rinneadh ionsaí ar mhainistir Bheannchair was sna blianta 823 agus 824. Sa bhliain 825, rinne na Lochlannaigh creach ar mhainistir ríoga Dhál Fhiatach ag Dún Leathghlaise (Dún Pádraig) agus dhóigh siad mainistir "Magh mBili (Moville)", Contae an Dúin. Ní raibh na hUlaid in ann ná Lochlannaigh a chloí an bhliain úd ag Magh Inis (Leath Cathail). Sa bhliain 833, bhí ruathar ar Loch Bricleann i gcríocha Uí Eachach Chobha sa bhliain 833.
Sa bhliain 827, tharla achrann i bpríomheaglais Ard Mhacha, agus cogadh mar thoradh. Cuir Cumascach mac Cathail of the Uí Chriomthainn, rí Oiriall, an ruaig ar athair faoistine rí Ailigh, Eoghan Mainistreach, as Ard Mhacha, agus chuir sé a leasdeartháir, Airtrí mac Conchúir, mar abb Ard Mhacha ina ionad. Chuaigh rí Ailigh, Niall Caille (bás 846) Uí Néill an Tuaiscirt, i gceannas slua mhóir ar Ard Mhacha. Thug Muireadhach a thacaíocht do Chumascach agus tharla Cath Leth Cam, gar den Chill Mhór, Contae Ard Mhacha. Bhí bua cinniúnach ag Niall, áfach. Maraíodh Cumascach agus a dheartháir, Conghalach, cé gur tháinig Muireadhach slán. Mar thoradh an chliste, briseadh cumhacht na nOiriall, a bhíodh as sin amach faoi smacht Uí Néill an Tuaiscirt. Cuireadh Airtrí as Ard Mhacha agus insealbhaíodh Eoghan Mainistreach arís.
Lean le naimhdeas in éadan mhuintir Uí Néill, áfach, agus mharaigh na hUlaid "Cináed" mac Néill Chaille sa bhliain 835.
Sa bhliain 839, maraíodh Muireadhach ag a ghaol féin (ainmnithe mar Aodh agus Aonghas, a dheartháireacha). Glaoitear 'rí Cúige Conchúir' ("Coicidh Conchobuir") airt ina thásc. Tháinig a mac Madadán (bás 857) i gcomharbacht air. Phós a iníon, Gormalaith Rapach ("rábach")le hAodh Fionnliath (bás 879), Ardrí Éireann.
Madadán mac Muireadhaigh. Rí Ulad de Dhál Fhiatach ba ea Madadán mac Muireadhaigh (Sean-Ghaeilge Matudán mac Muiredaig) (bás 857). Muiredach mac Eochada (bás 839), iar-rí, ba ea a athair. Bhí sé i réim ón mbliain 839 go dtí 857.
Bhí a athair maraithe ag Aodh, a dheartháir féin. Mharaigh Madadán a uncail, ámh, agus d'éirigh ina rí.
Bhí na Lochlannaigh ar Loch nEathach sa bhliain 839 agus d'fhanadar ann i rith an gheimhridh 840-841. Sa bhliain 852, troideadh cath cabhlach dearg idir na Lochlannaigh agus daoine nua, na Dúghaill, i Loch Cairlinn, ach chloígh go holc na Lochlannaigh. B'fhéidir gur thug Madadán tacaíocht tíre dosna Lochlannaigh sa chath úd.
Sa bhliain 851, bhí coinne ag Madadán leis an Ardrí Maol Seachnaill mac Maoil Rúnaí (bás 863) Uí Néill an Deiscirt i nArd Mhacha. Os comhair cléirigh Ard Mhacha agus na Mí, d'aithin Madadán go hoifigiúil údarás an Ardrí. Mar thoradh seo, rinne Aodh Fionnliath, rí Ailigh ruathar sa bhliain 855. Theip ar an ruathar áfach, agaid agus d'fhág sé muintir maraithe ina dhiaidh. Bhí Aodh Fionnliath pósta le deirfiúr Madadáin, Gormlaith Rapach ("rábach").
Tá taifead sna hannála gurbh fhéidir é go raibh leath-rí ann, Cathmhal mac Tomaltaigh as Leath Cathail, cé nach bhfeictear é sna ríliostaí. Maraíodh Cathmhal an na Lochlannaigh sa bhliain 853.
Fuair Madadán bás sa bhliain 857. Dar leis na hAnnála Easpacha, ghabh sé ord beannaithe roimh a bhás. Ní dhearnadh ríthe Ulad dá mhuintir (na duine ar bith), a shíolraigh óna uncail, Aodh.
Leathlobhar mac Loingsigh. Rí Ulad de chlann Uí Chaolbhadh as Magh Line. géag de Dhál Araí, ba ea Leathlobhar mac Loingsigh (Sean-Ghaeilge Lethlobar mac Loingsig) (na 873). Tomaltach mac Ionrachtaigh, iar-rí Ulad, ba ea a sheanathair. Bhí séi réim mar rí Dhál Araí 824/849-873, mar leath-ri Ulad 857-871 agus rí aonar Ulaid 871-873.
Feictear Leathlobhar don chéad sna hannála sin bhliain 828 agus na Lochlannaigh á gcloí aige. Glaoitear rí Dhál Araí air anseo. Tagann Leathlobhar i ndiaidh Eochadha mhic Bhreasail (bás 824) sna ríliostaí sa Leabhar Laighneach. Feictear beirt ríthe Dhál Araí eile i nAnnála Uladh, "Cináed mac Eochada" (bás 832) agus Flannagán mac Eochadha (bás 849). Glaoitear orthu siúd agus Eochaidh mac Breasail mar rí Dhál Araí an Tuaiscirt, de shliocht Fhiachra Chosalaigh (bás 710), gaolta b'fhéidir leis an ngéag tuaisceartach, Eilne. Glaoitear i gcónaí sna hannála ríthe Chobha ar an ngéag deisceartach, Uí Eachach Chobha in iarthair Contae an Dúin. Pé scéal é, is cinnte é go raibh Leathlobhar ina rí ón mbliain 849 ar aghaidh.
Sa bhliain 857, fuair rí na nUlad de Dhál Fhiatach, Madadán mac Muireadhaigh, agus d'éirigh Leathlobhar ina leath-rí le Cathalán mac Ionrachtaigh de Leath Cathail. Maraíodh Cathalán sa bhliain 871 ar ord an Ardrí, Aodh Fionnliath d'Uí Neill an Tuaiscirt agus d'éirigh Leathlobhar ina rí aonair. Ina thásc sna hannála, deirtear gurbh aosta é ("uitam senilem finiuit").
Tháinig a mhac, Ceann Éidigh (bás 900), i gcomharbacht air mar rí Dhál Araí, agus rinneadh rí Ulad de in am trátha. Phós a iníon Barrdubh le hAodh mac Eochagáin (bás 919), rí Ulad de Dhál Fhiatach.
Cathalán mac Ionrachtaigh. Rí Ulad de chlannLeath Cathail, géag de Dhál Fhiatach, ba ea Cathalán mac Ionrachtaigh (Sean-Ghaeilge Cathalán mac Indrechtaig) (bás 871). Bhí sé i réim mar leath-rí ón mbliain 857 go dtí 871.
Rinne a sheanathair Tomaltach mac Cathail (bás 789) éileamh ar an gcoróin, ach maraíodh éis mbun chatha ag Eochaidh mac Fiachna (bás 810) de phríomhchlann Dhál Fhiatach branch. Ní dhéantar trácht ar a athair Ionrachtach mac Tomaltaigh ach i nAnnála Inis Faithlinn, a deir gur leath-rí Ulad a bhí sé. Ní dhearbhaíonn ní na hannála eile ní na ríliostaí é seo.
Tháinig Cathalán i gcoróin sa bhliain 857 mar leath-h rí le Leathlobhair mac Loingsigh (bás 873) de Dhál Araí. Maraíodh go fealltach é ar ord an Ardrí, Aodh Fionnliath (bás 879) Uí Néill an Tuaiscirt.
Bhí mac ag Cathalán darbh ainm Cumascach. Leath-rí Ulad ba ea a dheartháir Maol Mochéirí (bás 896) fosta.
Ainbhioth mac Aodha. Rí Ulad de Dhál Fhiatach ba ea Ainbhioth mac Aodha (Sean-Ghaeilge Ainbíth mac Áedo) (bás 882). Eochaidh mac Fiachna (bás 810), iar-rí Ulad, ba ea a sheanathair. Bhí sé i réim ón mbliain 873 go dtí 882.
Mharaigh Aodh athair Ainbhith (bás 839) a dheartháir féin, Muireadhach (bás 839), rí Ulad. Maraíodh Aodh an bhliain chéanna, ámh, ag a nia, Madadán mac Muireadhaigh (bás 857), a d'éirigh ansin ina rí Ulad. Tháinig ansin Leathlobhar mac Loingsigh (bás 873) de Dhál iomaíochta Araí i gcomharbacht ar Mhatadán. B'fhéidir é gur rídhamhna é Ainbhioth, óir go bhfeictear é i gceannas arm na nUlad sa bhliain 864. Sa bhliain úd, cloíodh go holc na hUlaid ag an Ardrí Aodh Fionnliath (bás 879) Uí Néill an Tuaiscirt agus a chomhghuaillí, Flann mac Conaing as Breá (bás 868).
D'éirigh Ainbhioth ina rí sa bhliain 873 tar éis bhás Leathlobhair. Insítear sna hannála go ndeachaigh sé i mbun chuaigh in éadan a chomharsana. Sa bhliain 878, mharaigh na hUlaid Cumascach mac Muireadhaigh, rí Uí Criomthainn (dream na nOiriall in oirthear Fhear Manach agus tuaisceart Mhuineacháin). Sa bhliain 882, tharla coimheascar idir na hUalid agus Conaille Muirtheimne (suite i gceachtar n Dhún Dealgan, Contae Lú). Maraíodh Ainbhioth i dteannta lena chomhghuaillí, Conallán mac Maoil Dúin, rí Uí Eachach Chobha.
Rinneadh rí Ulad fosta dá mhac, Fiachna (bás 886).
Eochagán mac Aodha. Rí Ulad de Dhál Fhiatach ba ea Eochagán mac Aodha (Sean-Ghaeilge Eochocán mac Áedo) (bás 883). Eochaidh mac Fiachna (bás 810), iar-rí Ulad, ba ea a sheanathair. Bhí sé i gcoróin ón mbliain 882 go dtí 883.
Fuair a athair, Aodh mac Eachadha, bás sa bhliain 839. Sa bhliain 882, tháinig sé i gcomharbacht ar a dheartháir, Ainbhith mac Aodha, mar leath-rí na nUlad lena dheartháir eile, Áireamhón mac Aodha (bás 886). Maraíodh Eochagán an bhliain dár gcionn, ámh, ag mic Ainbhith. 
Bhí sé pósta le "Inderb", iníon Mhaoil Dúin mhic Aodha, rí Ailigh de Chineál Eoghain. Ríthe Ulad fosta ba ea a mhic, Muireadhach (bás 895) agus Aodh (bás 919).
Éireamhón mac Aodha. Rí Ulad de Dhál Fhiatach ba ea Éireamhón mac Aodha (Sean-Ghaeilge Airemón mac Áedo) (bás 886). Eochaid mac Fiachnai (bás 810), iar-rí Ulad, ba ea a sheanathair. Bhí sé i réim ón mbliain 882 go dtí 886.
Sa bhliain 882, tháinig sé i gcomharbacht ar a dheartháir, Ainbhioth mac Aodha mar leath-rí Ulad lena dheartháir, Eochocán (bás 883). Maraíodh Eochocán an bhliain dár gcionn, ámh ag a nianna, mic Ainbhíth, agus Éireamhón amháin ansin ina rí. Maraíodh Éireamhón féin sa bhliain 886 ag ag Lochlannach, "Eolóir mac Iergne" ("Halldór, mac Járn-kné")
I measc a mhac, bhí "Bécc" (bás 893), rí Ulad, agus Maol Mórdha ("Máel Mórda"), a maraíodh sa bhliain 914 i gCath Grellach Eilte, ag troid ar son Néill Ghlúnduibh (bás 919) Uí Néill an Tuaiscirt in éadan an Ardrí, Flann Sionna (bás 916).
Fiachna mac Ainbhith. Rí Ulad de Dhál Fhiatach ba ea Fiachna mac Ainbhith (Sean-Ghaeilge Fiachnae mac Ainbítha) (bás 886). Ainbhioth mac Aodha (bás 882), iar-rí Ulad, ba ea a athair. Bhí sé i gcoróin ach le seal gairid sa bhliain 886.
Sa bhliain 883, bhí sé ciontach i mbás a uncail Eochocán mac Áedo, leath-rí Ulad lena uncail eile, Éireamhón mac Aodha (bás 886). Tháinig Fiachna i gcomharbacht ar Éireamhón mar rí aonar sa bhliain 886, ach maraíodh é ag a ghaoil féin.
Bécc mac Airemóin. Rí Ulad de Dhál Fhiatach ba ea "Bécc" mac Éireamhóin (Sean-Ghaeilge Bécc mac Airemóin) (bás 893). He was the son of Éireamhón mac Aodha (bás 886), iar-rí Ulad, ba ea a athair. Bhí sé i réim ón mbliain 886 go dtí 893.
Rinneadh rí Ulad de tar éis dá chol cheathrar, Fiachnae mac Ainbítha, a bheith mharaithe sa bhliain 886. Maraíodh é sa bhliain 893 ag "Aitíth mac Laigni" (bás 898) Uí Eachach Cobha.
Muireadhach mac Eochagáin. Rí Ulad de Dhál Fhiatach ba ea Muireadhach mac Eochocáin (Sean-Ghaeilge Muiredach mac Eochocáin) (bás 895). Eochocán mac Áedo (bás 883), iar-rí Ulad, ba ea a athair. Bhí sé i réim ón mbliain 893 go dtí 895. B'fhéidir é go raibh sé i gcoróin mar leath-rí, i dteannta le "Máel Mocheirge mac Indrechtaig" (bás 896) de Leath Cathail, géag de Dhál Fhiatach.
Bhí a chol ceathrar agus réamhtheachtaí, Bé, maraithe ag Aitíth mac Laigni (bás 898) Uí Eachach Chobha sa bhliain 893. Mharaigh Aitíth fosta é sa bhliain 895.
Maol Mochéirí mac Ionrachtaigh. Rí Ulad de chlann Leath Cathail, cuid de Dhál Fhiatach, ba ea Maol Mochéirí mac Indreachtaigh (Sean-Ghaeilge Máel Mochéirge mac Indrechtaig) (bás 896). Cathalán (bás 871), iar-rí Ulad, ba ea a dheartháir. Bhí sé i réim ón mbliain 893 go dtí 896, mar leath-rí le Muireadhach mac Eochocáin (bás 895) de phríomhchlann Dhál Fhiatach. 
Maraíodh Muireadhach sa bhliain 895 ag "Aitíth mac Laigni" (bás 898) Uí Eachach Chobha. Maraíodh Maol Mochéirí ag a mhuintir féin an bhliain dár gcionn. 
Bhí mac ag Muireadhach, darbh ainm Cumascach, ach ní dhearnadh rí Ulad de dhuine Leath Chathail ina dhiaidh.
Aitíth mac Laigni. Rí Ulad de chlann Uí Eachach Chobha, géag de Dhál Araí, ba ea Aitíth mac Laigni (Sean-Ghaeilge Aitíth mac Laigni) (bás 898). Bhí sé i réim ón mbliain 896 go dtí 898.
Fearghas Mac Aodháin (bás 692), a ghaol sé ghlúin amach, ba ea a shinsear deireanach a bhí ina rí Ulad. D'fhéadfadh é go ndearnadh rí Chobha de sa bhliain 882 tar éis bhás Chonalláin mhic Mhaoil Dúin.
Feictear ar dtús é sna hannála don bhliain 893, nuair a bhí sé ciontach in achrann idir na hUlaid agus Cineál Eoghain. Mharaigh roinnt fear agus b'éigean don abb Maolbhríde ("Máel Brigte") mac Tornáin had to separate the disputing parties. Íocadh cúiteamh sin abb mar thoradh. An bhliain chéanna, mharaigh sé rí na nUlad, "Bécc" mac Éireamhóin de Dhál Fhiatach. Bhí sé ciontach ansin i ndúnmharú Mhuireadhaigh mhic Eochagáin (bás 895), rí réir Ulad de Dhál Fiatach.
D'éirigh "Aitíth" ina rí sa bhliain 896. Sa bhliain úd, maraíodh Cumascach mac Muireadhaigh, rí Ard Ciannachta|Ard Ciannacht, (dream faoi cheannas Bhreá, lonnaithe i gContae Lú) ag na hUlaid. Fosta sa bhliain seo, i dteannta lena chomhghuaillí as Conaille Muirtheimne (ceantar Dhún Dealgan), chloígh sé na Lochlannaigh agus mharaigh sé Amhlaoibh mac Íomhair.
Tharraing eachtraí Aití aird Uí Néill an Deiscirt. Sa bhliain 897, chloígh rí Bhreá, Máel Finnia mac Flannacáin (bás 903) arm na nUlad ah Cath Rath Cró. Maraíodh san áireamh Muireadhach mac Mhic Éitigh, rí Dhál Araí agus "Aindiarraid" mac Maoil Mhochéirí, rí Leath Cathail de Dhál Fhiatach. D'éalaigh "Aitíth" ón gcath ach gortaithe go dona. An bhliain dár gcionn 898, mharaigh go fealltach é ag a ghaoil féin.
Bhí a mhuintir Uí Airí (Uí Aiteidh i gceannas Uí Eachach Chobha ón luath-10ú haois go dtí an luath-12ú haois.
Aodh mac Eochagáin. Rí Ulad de Dhál Fhiatach ba ea Aodh mac Eochagáin (Sean-Ghaeilge Áed mac Eochocáin) (bás 14ú Meán Fómhair, 919). Bhí sé i réim ón mbliain 898 go dtí 919.
Eochachán mac Aodha ba ea a athair, agus frère de Muireadhach a dheartháir, iar-ríthe beirt. Maraíodh Muiredach agus a leath-rí Maol Mochéirí de Leath Chathail sous les coups de Aitíth mac Laigni Uí Eachach Chobha, géag de Dhál Araí, sa bhliain 895 / 896. Bhí "Aithíth" in iomaíocht le Ceann Éidigh mac Leathlobhair, de Dhál Araí fosta ach mac den iar-rí Ulad, Leathlobhar mac Loingsigh (bás 873).
Tar éis dúnmharú "Aitíth" ag a mhuintir féin sa bhliain 898, tháinig Aodh i gcoróin mar chomharba. Nuair a fuair Ceann Éidigh bás dhá bhliain ina dhiaidh, fágadh é gan freasúra ina rí na nUlad. Níl trácht ar bith eile le fáil ar a réimeas ach amháin a bhás ag Cath Dhroichead na hInse in éadan na Lochlannach de ríocht Átha Cliath ar an 14ú Meán Fómhair, 919.
Bhí triúr mac ag Aodh dá ndearnadh ríthe Ulad díobh in am trátha:
Ceann Éidigh mac Leathlobhair. Rí Ulad de Dhál Araí ba ea Ceann Éidigh mac Leathlobhair (Sean-Ghaeilge Cenn Étig mac Lethlobair) (bás 900). Tríochú rí Dhál Araí ba ea é.
Tháinig Ceann Éidigh i gcomharbacht ar a athair Leathlobhair mac Loingsigh mar rí Dhál Araí sa bhliain 873. Sa bhliain 896, tar éis bhás leath-rí Ulad, Mhuireadhaigh mhic Eochocáin de Dhál Fiatach, rinneadh leath-rí Ulad de, i dteannta le "hAitíth mac Laigni" de chlann Uí Eachach Chobha. Tugtar réimeas 12 bhliain sa ríliosta sa Leabhar Laighneach. Tar éis bhás "Aitíth" sa bhliain 898, bhí ar Cheann Éidigh an riacht a roinnt le hAodh (898-919) dheartháir Mhuireadhaigh. Fuair sé bás sa bhliain 900..
Bhí mac amháin ag Ceann Éidigh, Loingseach, rí Ulad 925-932.
Niall mac Eochadha. Rí Ulad de Dhál Fhiatach ba ea Niall mac Eochadha (Sean-Ghaeilge Niall mac Eochada) (bás 1063). Bhí sé i réim ón mbliain 1016.
Fuair a athair, Eochaidh mac "Ardgair", bás sa bhliain 1004. In éadan a mhuintire féin, Dál Fhiatach, a bhí a luath eachtra míleata. Chloígh sé a chol ceathrar sa bhliain 1012 i ‘gCath na Sléibhte’, agus sa bhliain 1020 chloígh agus dhall sé Flaithbeartach ó Eochadha.
Sa bhliain 1022, chloígh sé ar muir Lochlannaigh Átha Cliath. Chloígh sé ansin Oirialla, fo-ríocht Chineál Eoghain. Sa bhliain 1024, rinne sé ionradh ar Áth Cliath agus ghabh sé gialla, rud rathúil a rinne sé arís dhá bhliain i ndiaidh sin.
Sa bhliain 1044, rinne Niall ionsaí ar ríocht Bhreá d'Uí Néill an Deiscirt, ach cloíodh é agus chaill sé 200 fearr.
Sa bhliain 1047, rinne sé comhaontas le Diarmaid mac Maoil na mBó rud a chuir brú ar ríochtaí of ríocht na Mí, Breá and Átha Cliath ó thuaidh is ó dheas.
Sa bhliain 1056, ghabh fir Uí Néill 3,000 bó agus seasca giall ó Dhál Araí, fo-ríocht na nUlad. Rinne Cineál Eoghain ruathar ann sa bhliain 1059.
Measadh gur leath rí é Eochaidh mac Néill (bás 1062) was i dteannta lena athair. Rí Ulad fosta ba ea Donn Sléibhe Ó hEochadha (bás 1091), maraon le an-chuid dá sliochtaigh.
Ilias Iliou. Dlíodóir agus polaiteoir Gréagach ab ea Ilias Iliou (Gréigis: Ηλίας Ηλιού, nó "Ēlías Ēlioú"; Bealtaine 1904 – 25 Eanáir 1985). Bhí iomrá air mar ghníomhaí ar son chearta an duine sa 20ú haois. Thug an Dara Cogadh Domhanda, an cogadh cathartha agus  an deachtóireacht a dhóthain le déanamh dó.
Saol.
Fuair sé céim sa dlí a fháil ó Ollscoil na hAithne sa bhliain 1924. Thosaigh sé ag dlíodóireacht i Mitiléine go dtí 1935 agus san Aithin ina dhiaidh sin, áit ar glacadh isteach leis i mBarra an Areios Pagos (an chúirt shibhialta agus choiriúil uachtarach) sa bhliain 1942. 
Ós rud é go raibh sé ar an eite chlé sa pholaitíocht (ar dtús mar liobrálach poblachtánach) chuaigh sé isteach san Fhronta um Shaoradh Náisiúnta (EAM) ina raibh na Cumannaithe i gceannas. sa bhliain 1942. 
I ndiaidh an tSaortha rinne sé cosaint sna cúirteanna in aghaidh na gcúiseamh a chuir rialtas de chuid na heite deise i leith duine den eite chlé, rud a spreag é dul isteach sa Pháirtí Cumannach sa bhliain 1945. 
Coinníodh Iliou nuair a bhí Arm na Breataine tar éis imlonnú mar chúltaca do na Ríogaithe. Díbríodh laistigh den tír é ar feadh níos mó ná ceithre bliana (1947-51) le linn Chogadh Cathartha na Gréige. 
Bhí Iliou i measc bhunaitheoirí na hEite Clé Daonlathaí Aontaithe sa bhliain 1951 (ó tharla go raibh cosc ar an bPáirtí Cumannach ag an am sin). Toghadh chun na Parlaiminte an bhliain dár gcionn, cé nár ligeadh dó a shuíochán a thógáil. 
Ina dhiaidh sin, bhí sé ina fheisire ó 1956 go 1967 agus ó 1974 go 1981, le tréimhsí mar cheannaire parlaiminte agus uachtarán ar EDA. Bhí sé ina phríosúnach polaitíochta arís ó 1967 go 1971, faoi riail junta míleata na Gréige, a mhair go dtí 1974. 
Tionchar.
D'ainneoin na scoilte doimhne i sochaí na Gréige a tharla mar gheall ar fhorghabháil na tíre, ar an gcogadh cathartha agus ar an deachtóireacht mhíleata, bhí meas ar Iliou as gach taobh sa pholaitíocht agus tugadh urraim dó nuair a d'éag sé sa bhliain 1985 agus ó shin i leith. Go pointe áirithe, tharla sé sin toisc go raibh clú agus cáil ar Iliou mar scoláire clasaiceach, file agus aistritheoir, chomh maith le bheith ina dhlíodóir agus ina pholaiteoir.
John Lynch (1740–1820). Rugadh John Lynch, bunaitheoir chathair Lynchburg, Virginia, 28 Lúnasa, 1740, in Albemarle County, Virginia, agus d’éag sé 31 Deireadh Fómhair 1820, i Lynchburg.
Luathshaol.
Ba é Charles Lynch athair Lynch, a rugadh i nGaillimh, Éire, ach a chuaigh ar imirce go Virginia i 1720 agus a d’éirigh go maith leis. Phós Charles Lynch Sarah Clarke i 1733 agus bhog sé gar do shuíomh reatha Lynchburg. Bhí John Lynch ar dhuine de sheisear leanaí a bhí acu, agus bhí deartháir aige darbh ainm Charles Ba bhreitheamh é Charles agus creidtear gur ainmníodh an téarma linseáil ina dhiaidh. 
Bunú Lynchburg.
Bhunaigh an teaghlach an Lynch Ferry trasna na habhann, an James River, thart ar 1745. I 1757, ghlac John Lynch a bhí seacht mbliana déag d’aois smacht ar ghnó na mbád farantóireachta. Blianta ina dhiaidh sin, den chéad uair i 1784 agus arís i 1786, rinne Lynch achainí ar Chomhthionól Ginearálta Virginia ar chairt chun baile a bhunú ar na lúb-leathaillte os cionn an bháid farantóireachta ar thalamh a fuair Lynch ó dheartháir níos sine. Deonaíodh an achainí i 1786 agus bunaíodh an baile Lynchburg.
Lig Lynch a sclábhaithe féin saor le linn a shaoil agus thacaigh sé go seasta leis an ngluaiseacht a bhí i mbun cealú na sclábhaíochta.
Lynchburg (Virginia). Is cathair neamhspleách í Lynchburg i gComhlathas Virgina sna Stáit Aontaithe. Lonnaithe i mbun na sléibhte Blue Ridge Mountains, ar bhruach an James River, tugtar "Cathair na Seacht gCnoc" nó "Cathair na gCnoc" ar Lynchburg. Sna 1860idí, ba í Lynchburg an t-aon chathair mhór in Virginia nach raibh athghabháil déanta uirthi ag Arm na Stát Aontaithe, roimh dheireadh Chogadh Cathartha Mheiriceá.
Comhlathas (SAM). Is téarma é an Comhlathas a úsáideann ceithre cinn de 50 stát na Stát Aontaithe ina n-ainmneacha stáit oifigiúla iomlána. Is téarma traidisiúnta Béarla é " Commonwealth " do phobal polaitiúil a bunaíodh ar mhaithe leis an leas coiteann. Tá na ceithre stát - Kentucky, Massachusetts, Pennsylvania, agus Virginia - go léir in Oirthear na Stát Aontaithe, agus sular bunaíodh na Stáit Aontaithe i 1776, bhí siad ina sealúchais choilíneacha Briotanacha (cé nach raibh Kentucky ann mar pholaití neamhspleách faoi riail na Breataine, ina ionad sin bhí sí ina cuid de Virginia). Dá bhrí sin, tá tionchar láidir acu ar dhlí coiteann Shasana i gcuid dá ndlíthe agus dá n-institiúidí.
Próiseas deighilte. Is éard is próiseas deighilte ann ná modh a athraíonn meascán nó tuaslagán de shubstaintí ceimiceacha ina dhá nó níos mó táirge ar leith. Mar thoradh ar an scaradh, saibhrítear ar a laghad ceann amháin nó níos mó de na substaintí. I roinnt cásanna, féadfaidh an próiseas an meascán a roinnt go hiomlán ina chomhábhair íon. Baineann deighiltí leas as difríochtaí in airíonna cheimiceacha nó airíonna fisiciúla (amhail méid, cruth, mais, dlús, nó finíocht ceimiceach) idir comhábhair mheascáin.
Is minic a dhéantar próisis a aicmiú de réir na ndifríochtaí áirithe a úsáideann siad chun na deighilte a bhaint amach. Mura féidir aon mhodh amháin a úsáid chun na deighilte atá ag teastáil a chur i gcrích, is minic gur féidir iloibriúcháin a chomhcheangal chun an toraidh a bhí ag teastáil a bhaint amach.
Le cúpla eisceacht, bíonn na dúile nó na comhdhúile sa nádúr i staid eisíon. Go measartha minic, ní mór do na hamhábhair seo dul trí dheighilte sula bhféadtar iad a úsáid go táirgiúil, rud a fhágann go bhfuil teicnící deighilte riachtanach don gheilleagar tionsclaíoch nua-aimseartha.
Féadfaidh cuspóir na deighilte a bheith "anailíseach", nó b’fhéidir ullmhúcháin, i.e. codáin nó samplaí de na comhpháirteanna is féidir a shábháil a “ullmhú”. Is féidir an deighilt a dhéanamh ar scála beag, go héifeachtach ar scála saotharlainne chun críocha anailíseacha nó ullmhúcháin, nó ar scála mór, go héifeachtach ar scála tionsclaíoch chun críocha ullmhúcháin, nó ar scála idirmheánach éigin.
Deighilt iomlán agus neamhiomlán.
Teastaíonn íonú iomlán ó chineálacha deighilte, mar atá i scagadh leictrealaíoch mian báicsíte i gcomhair mhiotal alúmanaim, ach sampla maith de theicníc deighilte neamhiomlán is ea scagadh ola. Tarlaíonn amhola go nádúrtha mar mheascán de hidreacarbóin agus eisíontaisí éagsúla. Scoilteann an próiseas scagtha an meascán go dtí meascáin eile níos luachmhaire, mar ghás nádúrtha, gásailín agus bunábhair cheimiceacha, nach substaintí íon iad aon cheann acu, ach caithfear gach ceann acu a scaradh ón amhola nua. Sa dá chás seo, tá gá le sraith deighiltí chun na táirgí deiridh atá ag teastáil a fháil. I gcás scagadh ola, cuirtear amhola faoi shraith fhada de chéimeanna driogtha aonair, agus táirgeann gach ceann acu táirge difriúil nó idirmheánach.
Liosta de theicnící deighilte.
Crómatagrafaíocht.
Déanann crómatagrafaíocht substaintí tuaslagtha a dheighilt trí idirghníomhú difriúil le (.i. taisteal tríd) hábhar.